2I/Borisov

2I/Borisov (predtým C/2019 Q4 (Borisov)) je medzihviezdna kométa s heliocentrickou orbitálnou excentricitou ~ 3 a nie je viazaná na Slnko. Má nadbytočnú hyperbolickú rýchlosť  32,3 km/s.

 Objav 
Objekt objavil 30. augusta 2019 Gennadij Borisov v Krymskom astrofyzikálnom observatóriu v Naučnom pomocou 0,65 metrového ďalekohľadu. Pri objavení bol vzdialený 3 ± 0,1au od Slnka au, 3,8 ± 0,1 au od Zeme, uhlová vzdialenosť od Slnka 38 °, zdanlivá magnitúda 17,8. Prišiel zo smeru od Kasiopeji neďaleko hranice s Perzeom a veľmi blízko ku galaktickej rovine. K perihéliu došlo 8. decembra 2019.

 Excentricita 
Pri pozorovaní len 12 dní existovali určité pochybnosti o tom, či je objekt medzihviezdny. Obežná dráha sa však priblížila k hyperbolickému riešeniu, ktoré naznačuje medzihviezdny pôvod.https://twitter.com/astrokiwi/status/1171888908415750151/photo/1

+Prichádzajúca medzihviezdna rýchlosť Objekt Rýchlosť C/2010 X1 (Elenin) (vo vzdialenosti 200 au od Slnka) 2,96 km/s 0,62 au/rok1I/2017 U1 (ʻOumuamua) 26,33 km/s  5,55 au/rok C/2019 Q4 (Borisov) 32,3 km/s 6,81 au/rok

 Dosiahnuteľnosť kométy 
Pre kozmické sondy je ťažko dosiahnuteľná pre svoju hyperbolickú nadmernú rýchlosť 32,3 km/s (1I/ʻOumuamua 26,33 km/s). Podľa tímu Initiative for Interstellar Studies (Iniciatíva pre medzihviezdne štúdie) mohla byť v júli 2018 pomocou rakety Falcon Heavy teoreticky vyslaná dvojtonová kozmická sonda, ktorá by preletela okolo ​​C/2019 Q4, ale iba v prípade, že objekt by bol objavený oveľa skôr. Štart po dátume objavenia by si vyžadoval značne veľký odpaľovací systém, ako napríklad Space Launch System systém, gravitačný manéver u Jupitera a Oberthov manéver pri Slnku. A dokonca aj SLS by teraz mohol vyniesť iba 3 kg užitočného zaťaženia (napríklad CubeSat) na trajektóriu smerujúcu k  blízkemu preletu okolo kométy ​​C/2019 Q4.

 Zloženie kométy 
Dňa 13. septembra 2019 získal Gran Telescopio Canarias viditeľné spektrum C/2019 Q4 (Borisov), ktoré odhalilo, že tento objekt má zloženie, ktoré je podobné zloženiu nájdeného v spektre komét slnečnej sústavy.

 Galéria 

 Referencie 

 Pozri aj 
 ʻOumuamua – medzihviezdny objekt s excentricitou 1,19951, objavený v roku 2017
 C/1980 E1 (Bowell) – najexcentrickejšia kométa slnečnej sústavy s excentricitou 1,057

 Iné projekty 

 Externé odkazy 


Kategória:Medzihviezdne objekty
Kategória:Kométy
Kategória:Galaxia Mliečna cesta
Kategória:Astronomické objekty objavené v roku 2019